
REPUBLIKA HRVATSKA                                                                   
TRGOVAČKI SUD U OSIJEKU
STALNA SLUŽBA  U SLAVONSKOM BRODU
Trg pobjede 13   						        
SLAVONSKI BROD
Z A K L J U Č A K

 		 TRGOVAČKI SUD U OSIJEKU, STALNA SLUŽBA U SLAVONSKOM BRODU, po stečajnoj sutkinji Mirni Vujčić postupajući po zahtjevu Financijske Agencije Regionalnog centra Osijek, Podružnice Slavonski Brod, za provedbu skraćenog stečajnog postupka nad stečajnim dužnikom PRISIKA društvo s ograničenom odgovornošću za proizvodnju i trgovinu, skraćena tvrtka: PRISIKA d.o.o.,  Čaprginci ( Općina Okučani ), Čaprginci 11, OIB: 62078806206 , kojeg zastupa punomoćnik Ivan Grgić, odvjetnik iz Zagreba dana 17. veljače 2017. godine

z a k l j u č i o     j e

       		I. Poziva se predlagatelj Financijska Agencija, Regionalni centar Osijek, Podružnica Slavonski Brod u roku od osam dana po isteku osmog dana od dana objave ovog zaključka na mrežnoj stranici e-Oglasna ploča sudova dopuniti odnosno ispraviti zahtjev za provedbu skraćenog stečajnog postupka od 04. prosinca 2015.godine nad stečajnim dužnikom PRISIKA društvo s ograničenom odgovornošću za proizvodnju i trgovinu, skraćena tvrtka: PRISIKA d.o.o.,  Čaprginci ( Općina Okučani ), Čaprginci 11, OIB: 62078806206 na način da naznači pravilan podatak o ukupnom iznosu duga evidentiranog na temelju neizvršenih osnova za plaćanje i to kako na dan podnošenja zahtjeva za provedbu skraćenog stečajnog postupka, tako i na dan postupanja po ovom zaključku, a s obzirom da pretpostavke za provedbu skraćenog stečajnog postupka propisane odredbom čl. 428. Stečajnog zakona ( NN 71/15 ) moraju postojati i u trenutku odlučivanja o zahtjevu za provedbu skraćenog stečajnog postupka.

  		II. Ako predlagatelj ne postupi po točci I. izreke ovoga zaključka i u roku navedenom u točci I. izreke ovoga zaključka sud će zahtjev za provedbu skraćenog stečajnog postupka odbaciti.

U Slavonskom Brodu, 17.veljače 2017. godine

              						              Stečajna sutkinja
 								      Mirna Vujčić
   
   
POUKA O PRAVNOM LIJEKU:
Protiv ovog zaključka nije dopušten pravni lijek (čl.19.st7. Stečajnog zakona).
                                                                      



DNA:
- Objaviti na mrežnoj stranici e-Oglasna ploča sudova
- Dostaviti predlagatelju zajedno s preslikom rješenja Visokog trgovačkog suda od 16.studenog 2016.godine

